আর এই হারের মধ্য শেষ হয়ে গেল ইংল্যান্ডের বিশ্বকাপ। গ্রুপ পর্ব থেকেই বিদায় ঘটল ইংলিশদের। জস বাটলার-ক্রিস ওয়েকসের জুটি কাঁপন ধরিয়ে দিয়েছিল বাংলাদেশের স্বপ্নের আকাশে। ৭৫ রানের জুটিতে তারা ম্যাচ থেকে প্রায় ছিটকে দিয়েছিলেন বাংলাদেশকে। ইনিংসের ৪৬তম ওভারের পঞ্চম বলে পথের কাঁটা বাটলারকে আউট করে লাল-সবুজের দেশকে ম্যাচ ফেরালেন তরুণ তুর্কি তাসকিন। ৬৫ রান করে বাটলার মুশফিকের হাতে ক্যাচ দেন। এরপর ওই ওভারের ষষ্ঠ বলে ক্রিস জর্ডানকে রান আউট করে বাংলাদেশকে জয়ের পথে এগিয়ে দেন মাশরাফি। তার সরাসরি থ্রোয়ে স্ট্যাম্প ভেঙে যায়। ৪৬ ওভার শেষে ইংল্যান্ডের সংগ্রহ ৮ উইকেটে ২৩৮ রান। ওয়েকস ৩২ ও ক্রিস জর্ডান ১ রানে অপরাজিত আছেন। দলীয় ১৬৩ জো রুটকে মুশফিকের ক্যাচ বানিয়েছেন মাশরাফি। রুট ২৯ রান করেছেন।